stanford-oval/wikipedia huggingface dataset:
אשל הנשיא
מסורות ופולקלור > פרויקט מלכישוע

פרויקט מלכישוע החל בשנת 2000 ובמסגרתו נפגשים תלמידי בית הספר עם קהילת הנוער ב"מלכישוע".
הפרויקט נולד ביוזמתה של עמותת יק"א – החברה היהודית להתיישבות שמלווה את הפרויקט לכל אורך השנים.
במסגרת הפרויקט 15 תלמידות משכבת י"א נפגשת עם קבוצת נערות הנמצאות בשלבים מתקדמים של השיקום, בקהילת הנוער במלכישוע.
שלב ראשון: תלמידות אשל הנשיא מתארחות בקהילה במלכישוע במשך שבוע, בחופשת הקיץ.
במהלך הביקור עוברות הבנות סדנאות משותפות, לומדות על הקהילה ויוצאות לפעילויות משותפות מחוץ למלכישוע.
שיאים רבים צפויים בפרויקט וביניהם: טיול שטח משותף, תרומה משותפת לחברה (לדוגמה : ניקוי נחלים, התנדבות באק"ים), הפקת ערב כישרונות צעירים לקהילה במלכישוע ועוד..
שלב שני: מתקיים במהלך שנת הלימודים באשל-הנשיא. נערות מלכישוע מבקרות באשל הנשיא. במהלך מפגש זה נכנסות חברות הפרויקט לשכבת י"ב ומעבירות מסר נגד שימוש בסמים.
שלב שלישי: מתקיים בשבוע מניעת סמים ארצי. תלמידות י"ב, חברות הפרויקט, נכנסות לשכבות ט-י"א ומעבירות מסר נגד שימוש סמים,
מסורות ופולקלור > הייד פארק

מתחם המאפשר "חופש ביטוי" הכולל הפנינג ססגוני, תלמידי בית הספר לומדים על פרקטיקות נאום והעברת טיעון והתוצאה היא יום הכולל חגיגה דמוקרטית ובה מגוון דעות פרי יצירתם של התלמידים והצוות החינוכי
מסורות ופולקלור > לילה מתו"ק

יומיים בהם תלמידי מגמת התקשורת - קולנוע נשארים לישון לילה בבית הספר ועוברים סדנאות של אנשי מקצוע מתעשיית הקולנוע והטלוויזיה.
מסורות ופולקלור > לילה לבן

יומיים בהם תלמידי מגמת הרדיו נשארים לישון לילה בבית הספר ועוברים סדנאות על ידי אנשים מתחום הרדיו.
בוגרים מפורסמים

שמואל אביטל - ח"כ לשעבר מטעם מפלגת מפלגת העבודה הישראלית, והשר לשעבר לעניינים חברתיים. סיים את לימודיו בתיכון בשנת 1968.
נוי אלוש - עיתונאי מוזיקה, תקליטן ואמן מדיה. למד במגמת רדיו בתיכון וסיים את לימודיו בשנת 1996.
רוית אסף - בעלים של רשת בתי ספר לאיפור. זוכת תחרות מלכת היופי לשנת 1992.
דניאל באומגרטן - משורר ומשפטן. סיים את לימודיו בתיכון בשנת 2000.
אביתר בנאי - זמר ומוזיקאי. סיים את לימודיו בתיכון בשנת 1991.
ורדה שושן-ברמץ - פרופסור, ביוכימאית, חוקרת סרטן. סיימה את לימודיה בתיכון בשנת 1967 (בגיל 16).
אפרת דור - שחקנית קולנוע ותיאטרון. למדה בתיכון במגמת תיאטרון וסיימה את לימודיה בתיכון בשנת 2001.
חיים כהן - כדורגלן הפועל מרחבים בשנים 1960-1962 והפועל באר שבע בשנים 1962-1974, עורך עיתון שבע, יו"ר ארגון מורי הנהיגה בנגב, סיים את לימודיו בשנת 1962.
אבנר מימון - מנכ"ל בתי זיקוק לנפט. סיים את לימודיו בתיכון בשנת 1978.
רוגלית ישי - פסנתרנית ופרופסורית למוזיקה קאמרית בפרייבורג (גרמניה), חברה בשלישיית הפסנתר הישראלית, סיימה לימודיה ב-1981.
עומר מילר - שף ומגיש תוכנית בישול. למד בתיכון במגמת רדיו וסיים את לימודיו בשנת 1998.
הדר מרקס – שדרנית רדיו בכירה בגלגלצ. למדה בתיכון במגמת רדיו וסיימה את לימודיה ב־2003.
רותי פרי-בר - במאית ותסריטאית.
דני קושמרו - מגיש חדשות בכיר בחברת החדשות בערוץ 2. סיים את לימודיו בתיכון בשנת 1991.
חגי רזניק - מנכ"ל משרד השיכון לשעבר. סיים את לימודיו בתיכון בשנת 1995
ששי (מליכי) קציר - עו"ד, תת-אלוף (במיל'), ראש רשות האוכלוסין והמפקח הארצי על הבחירות לשעבר. סיים לימודיו בשנת 1974.
התנדבות בכפר

החל משנת 2006 מתנדבים בפנימייה במסגרת שנת שירות.
עבודת שנת השירות היא בפעולות כלל כפריות ושכבתיות כאחד.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אודות כפר הנוער "אשל הנשיא", באתר "אשל הנשיא"
↑  פתיחת ביה"ס החקלאי בנגב ביום ו', הצופה, 24 בנובמבר 1952
↑  תחנת רדיו, באתר ממשל זמין, 21 בנובמבר 2021, בדיקה אחרונה ב־19 באפריל 2022
↑  מפנימיית אשל הנשיא - פרס נובל, פרופ' ורדה שושן־ברמץ בוגרת פנימיית אשל הנשיא התארחה אצלנו לשיח על מדע פורץ דרך כפר הנוער אשל הנשיא, 2 בינואר 2019
↑  הילה יחימוביץ', ‏נשים עובדות: הג'וב הלוהט של הדר מרקס, באתר ‏מאקו‏, 27 בנובמבר 2012
| חיים ויצמן |
| --- | --- | --- |
| משפחתו | משה ויצמן (אח) • אנה ויצמן (אחות) • חיה ויצמן-ליכטנשטיין • טוביה דוניה (גיס) • יחיאל ויצמן (אח) • מינה ויצמן (אחות) • אשר זליג ויצמן (גיס) • גיטה דוניה-ויצמן (אחות) • ורה ויצמן (רעיה) • עזר ויצמן (אחיין) • סופיה גצובה (ארוסה) |  |
| הנצחה | מכון ויצמן למדע • יד חיים ויצמן • גן חיים • כפר הנשיא • אשל הנשיא • פרס ויצמן למחקרים במדעים מדויקים • רחוב ויצמן (כפר סבא) • כיכר ויצמן |  |
| שונות | Clostridium acetobutylicum • בית חיים ויצמן • הסכם ויצמן-פייסל |  |
| --- | --- |
בקרת זהויות :  NLI: 987007588162905171
רוח רפאים (סרט)

| --- | --- |

 בימוי:  ג'רי צוקר 
 הופק בידי:  ליסה ויינסטיין
 תסריט:  ברוס ג'ואל רובין 
 עריכה:  וולטר מרץ' 
 שחקנים ראשיים:  פטריק סווייזי דמי מור  וופי גולדברג טוני גולדווין
 מוזיקה:  מוריס ז'אר 
 צילום:  אדם גרינברג 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  13 ביולי 1990 ישראל5 באוקטובר 1990
 משך הקרנה:  128 דקות
 שפת הסרט:  אנגלית 
 סוגה:  סרט רומנטי, סרט דרמה, סרט פנטזיה, סרט רוחות רפאים 
 מקום התרחשות:  ניו יורק 
 תקציב:  22,000,000‏$
 הכנסות:  505,702,588‏$
 הכנסות באתר מוג'ו:   ghost
 פרסים:  פרס אוסקר לשחקנית המשנה הטובה ביותר (וופי גולדברג)  פרס אוסקר לתסריט המקורי הטוב ביותר (ברוס ג'ואל רובין) 
 דף הסרט ב־IMDb
 
רוח רפאים (הופץ בשנת 1991 גם תחת השם לגעת בך בפעם האחרונה) הוא סרט פנטזיה רומנטי משנת 1990 המגולל סיפור של זוג צעיר, סאם (פטריק סווייזי) ומולי (דמי מור), לאחר הירצחו של סאם.
אודה מיי בראון (וופי גולדברג) היא מדיום שמתוודעת לכוחותיה העל-טבעיים בעקבות ביקור רוח הרפאים של סאם, המאלץ אותה לעזור לו לגלות את תעלומת מותו ולנקום באשמים.
הסרט זיכה את וופי גולדברג בפרס אוסקר לשחקנית המשנה הטובה ביותר ואת ברוס ג'ואל רובין בפרס אוסקר לתסריט המקורי הטוב ביותר. הסרט היה מועמד לשלושה פרסי אוסקר נוספים.
צוות השחקנים

פטריק סווייזי - סם וויט
דמי מור - מולי ג'נסן
וופי גולדברג - אודה מיי בראון
טוני גולדווין - קרל ברונר
ריק אווילס - וילי לופז
וינסנט שיאבלי - פולטרגייסט ברכבת התחתית
גייל בוגס - לואיז בראון, אחותה של אודה מיי
ארמליה מקווין - קלרה בראון, אחותה של אודה מיי
הפסקול והשיר Unchained Melody

את הפסקול לסרט כתב המוזיקאי הוותיק מוריס ז'אר. הפסקול היה מועמד לפרס אוסקר, אך לבסוף לא זכה.
את סצנת הריקוד האחרון של סם ומולי, שנחשבת לאחת הסצנות המרכזיות בסרט, מלווה השיר "Unchained Melody" בביצוע הצמד "The Righteous Brothers". השיר, שנכתב ב-1955, הפך ב-1965 ללהיט ענק בביצועו של הצמד. עם הופעתו בסרט התגלה השיר לדור חדש של מאזינים, והפך בשנית ללהיט ענק לאחר 25 שנה.
הצלחה קופתית וביקורתית

הסרט היה הצלחה קופתית אדירה והכניס למפיקיו, כבר בשנה הראשונה להפצתו, למעלה מ-505 מיליון דולר לעומת תקציב של כ-22 מיליון. הוא היה הסרט בעל ההכנסות הגבוהות ביותר ב-1990.
הסרט הצליח גם בביקורות, עם ציון של 74% באתר הביקורות "Rotten Tomatoes". במיוחד גמרו המבקרים את ההלל על משחקה של וופי גולדברג, ששילב בין יכולותיה הקומיות והדרמטיות.
פרסים

הסרט היה מועמד לחמישה פרסי אוסקר וזכה בשניים מהם.
הסרט הטוב ביותר - מועמדות.
שחקנית המשנה הטובה ביותר (וופי גולדברג) - זכייה.
התסריט המקורי הטוב ביותר (ברוס ג'ואל רובין) - זכייה.
הפסקול המקורי הטוב ביותר (מוריס ז'אר) - מועמדות
העריכה הטובה ביותר - מועמדות.
הסרט היה מועמד לארבעה פרסי גלובוס הזהב וזכה באחד.
שחקנית המשנה הטובה ביותר - סרט קולנוע (וופי גולדברג) - זכייה.
הסרט הטוב ביותר - קומדיה או מוזיקלי - מועמדות.
השחקן הטוב ביותר - סרט קומדיה או מוזיקלי (פטריק סווייזי) - מועמדות.
השחקנית הטובה ביותר בקומדיה או מחזמר (דמי מור) - מועמדות.
וופי גולדברג זכתה גם בפרס באפט"א לשחקנית המשנה הטובה ביותר, וברוס ג'ואל רובין היה מועמד לפרס באפט"א לתסריט המקורי הטוב ביותר, אך לא זכה.
הערות שוליים

↑  ידיעות אחרונות יום חמישי, 7 במרץ 1991
↑   לולו גרסיה־נווארו, הניו יורק טיימס, דמי מור: "האלימות האמיתית היתה מה שעשיתי לעצמי", באתר הארץ, 23 בספטמבר 2024
| סרטי צוקר, אברהמס וצוקר |
| --- | --- | --- |
| סרטים משותפים | סרט מטוגן (1977) • טיסה נעימה (1980) • מחלק משטרה (1982) • סודי ביותר! (1984) • חטיפה נעימה (1986) • האקדח מת מצחוק (1988-1994) |  |
| סרטי דייוויד צוקר | האקדח מת מצחוק: מתוך תיקי מחלק משטרה! (1988) • האקדח מת מצחוק ½2: מהפח אל הפחד (1991) • הכדור מת מצחוק (1998) • הבת של הבוס שלי (2003) • מת לצעוק 3 (2003) • מת לצעוק 4 (2006) • An American Carol‏ (2008) |  |
| סרטי ג'ים אברהמס | עסקים גדולים (1988) • רוקסי מסובבת את העיר (1990) • לרקוד עם טייסים (1991) • לרקוד עם לוחמים (1993) • טעות בסנדק (1998) |  |
| סרטי ג'רי צוקר | רוח רפאים (1990) • ראשון האבירים (1995) • מיליונר מי שגומר ראשון (2001) |  |
| --- | --- |
בקרת זהויות :  PLWABN: 9810584811905606  BNE: XX4925711  BnF: cb14292073m (data)  GND: 4667402-0  LCCN: no2002050058  MusicBrainz work: e901bdbf-d6d8-436f-a01b-9912040e474d  SUDOC: 180548352  VIAF: 229679322   WorldCat (עם VIAF): 229679322
אהרן טייטלבוים

ערך זה עוסק באחד משני אדמו"רי חסידות סאטמר הנוכחיים. אם התכוונתם לרב ופעיל ציוני אמריקאי, ראו .
הרב אהרן טייטלבוים (נודע גם בכינוי: מהר"א; נולד בו' בחשוון ה'תש"ח, 20 באוקטובר 1947), הוא האדמו"ר של פלג חסידות סאטמר בקריית יואל, אחד משני הפלגים של החסידות.
תולדות חייו

נולד בניו יורק, לרבי משה טייטלבוים שכיהן אז כרב של קהילת סיגט בבורו פארק. בשנות ה-60 נישא לסאשה, בתו של רבי משה יהושע הגר, האדמו"ר החמישי מוויז'ניץ. לאחר נישואיו התגורר במשך תקופה בבני ברק ולמד בכולל חזון איש.
בשנת תש"מ (1980) נבחר אביו לאדמו"ר מסאטמר, שנה לאחר פטירת הרב יואל טייטלבוים, האדמו"ר הקודם ומייסד החסידות. בשנת ה'תשמ"ג (1983) הוכתר כרבה של קריית יואל במונרו. אנשי קהילת "בני יואל" במקום, אשר התנגדו גם לאביו, התנגדו למינוי.
עד לשנת ה'תשנ"ט (1999) בלט הרב אהרן כדמות מרכזית בסאטמר וההנחה המקובלת בקרב החסידים הייתה שהוא ימלא את מקום אביו, אולם באותה שנה נקרא אחיו, הרב יקותיאל יהודה (זלמן לייב), שכיהן עד אז כרב קהילת סאטמר בירושלים, לשוב לארצות הברית, שם הוכתר כרב בווילאמסבורג. מאוחר יותר, בצוואה שכתב בשנת ה'תשס"ב (2002), ציווה האב למנות את הרב יקותיאל יהודה לאדמו"ר אחריו.
בין שני פלגי החסידות מתנהלת מחלוקת עזה, והיא גברה לאחר פטירת האדמו"ר האב בשנת ה'תשס"ו (2006). החסידים התומכים באח הצעיר ("זאלונים") טוענים כי מעשי האב בחייו וכן צוואתו אינם מותירים מקום לספק בדבר זהות היורש. לעומתם, הפלג התומך ברב אהרן (מכונים "אהרונים") טוען כי האדמו"ר הקודם חלה במחלת אלצהיימר ולמעשה נשלט על ידי בני ביתו ומשמשיו, ובייחוד הגבאי רב-העוצמה משה פרידמן, וכי בצוואה קודמת משנת ה'תשנ"ו (1996) מינה האב את בנו, הרב אהרן, ליורש. באפריל 2020 דיברו האחים לראשונה בטלפון מזה 20 שנה.
באוגוסט 2007 ביקר הרב טייטלבוים בישראל. בביקורו השתתף בהנחת אבן הפינה לשני בנייני מגורים שיועדו לחסידיו במתחם קולנוע אדיסון לשעבר בירושלים. בהמשך הוא נפגש בקריית צאנז בנתניה עם האדמו"ר רבי צבי אלימלך הלברשטאם מצאנז, ובהמשך עם אחיו מארצות הברית, רבי שמואל דוד, זאת לאחר נתק של שנים בין חסידות צאנז לחסידות סאטמר.
בחודש שבט ה'תשע"ב, בעת ביקורו בישראל לרגל שמחה משפחתית, נפגש עם גיסו רבי ישכר דב רוקח, האדמו"ר מבעלז, לאחר שלושים ושלוש שנות נתק בין החסידויות. המפגש כונה "היסטורי", וגם הוא נעשה בניגוד לדעת אחיו.
הוא מתנגד לפעילות הפלג הירושלמי, שאחיו הוא פטרונם. בין היתר אמר שהם ציונים ממש כמו יריביהם ושהם מתפרעים בהפקרות. אחרי הצהרת טראמפ לגבי הכרה בירושלים כבירת מדינת ישראל, הודיע כי איננו מכיר בכך.
הרב טייטלבוים תיקן תקנות בתחום הוצאות החתונה, ובפרט שאין להוציא על כל הליך הנישואין למעלה מ-30,000 דולר ושאין להוציא יותר מ-2,500 דולר עבור שטריימל לחתן.
ספריו

חסידיו הוציאו עשרות חיבורים המבוססים על דרשותיו ושיחותיו, בהם:
זיכרון תרועה, על ראש השנה
שובה ישראל, על שבת שובה ויום הכיפורים
צלא דמהימנותא, על חג הסוכות
שערי אורה, על חנוכה
שערי אהרן, על ד' פרשיות וחג הפורים
זבח פסח, על חג הפסח, ב' חלקים
שערי ישועה, על שביעי של פסח
שערי תורה, על חג השבועות
מילי דאבות, על פרקי אבות, ב' חלקים
שערי תהלה, על תהלים
שערי שמחה, על ענייני נישואין
פלפולים נחמדים
לב אחד, על חורבן הטכנולוגיה
גואל ישראל, על המלחמה בציונות
לב אהרן, הגדה של פסח
לב אהרן, מסכת פסחים, ב' חלקים
לב אהרן, על פרקי אבות, ב' חלקים
לב אהרן, בדרך דרוש, ה' חלקים
לב אהרן, בדרך אגדה, על התורה ה' חלקים
לב אהרן, חנוכה ב' חלקים - אגדה ופלפול
זמירות לשבת קודש, לב אהרן
מהר"א ט"ב, 10 חלקים
ילדיו

לרב אהרן שמונה ילדים:
הרב מנחם מנדל טייטלבוים ("ר' מנדל'ה"), רב קהילת חסידי אביו בויליאמסבורג וראש "ישיבה לצעירים ד'סאטמאר". נשוי לברכה-סימא, בת דודו רבי דוב בעריש מייזליש.
חיה, נשואה לרב חנוך העניך אשכנזי, מכהן כאדמו"ר מאלעסק קריית יואל, ראש "מבצר הכוללים" ורב בית הכנסת "אבני צדק" בשכונת עצי תמרים בקריית יואל. בן הרב יצחק אשכנזי, האדמו"ר מאלעסק.
שרה מרים, נשואה לרב ברוך טייטלבוים, רב בתי הכנסיות "ויואל משה - ברך משה" בקריית יואל, בן הרב נחום אפרים, אב בית דין וואלאווא.
הינדא, נשואה לרב שמעון זאב מייזליש, רב בית הכנסת "ישמח משה" בשכונת ברך משה בקריית יואל, בן רבי זלמן לייב, אב בית דין סיגייט.
הרב חיים צבי, רב בית הכנסת סיגוט בוויליאמסבורג.
חנה, נשואה לרב דוד דוב דושינסקיא, רב בית הכנסת אוהל פייגא בקריית יואל, בן הרב יוסף צבי האדמו"ר מדושינסקיא.
הרב יואל, רב בית הכנסת "בית ברוך" בקריית יואל, נשוי לרבקה בלומא, בת הרב לייביש אייכנשטיין, רב קהילת ברטש במונסי.
מרגלית, נשואה ליוסף רוקח, בן רבי יואל, רב בית הכנסת "אוהל משה", בן רבי מאיר, האדמו"ר מקוזלוב.
הערות שוליים

↑  ראשי תיבות של: מ'ורינו ה'רב ר'בי א'הרן
↑  אודותיה ב - יקי אדמקר‏, הצצה: נשות האדמו"רים נחשפות, באתר וואלה, 29 במאי 2014
↑  שימי שפר, ‏דרמה בסאטמר: לאחר 20 שנה האדמו"רים שוחחו בטלפון, באתר כיכר השבת
↑  נטע סלע, אמש: שכונת סאטמר נחנכה במתחם קולנוע אדיסון, באתר ynet, 16 באוגוסט 2007
↑  כתב בחדרי חרדים, היסטוריה: האדמו"ר מהר"א מסאטמר נפגש עם האדמו"ר מצאנז, באתר בחדרי חרדים, 20 באוגוסט 2007
↑  משה ויסברג, הפיוסים ההיסטוריים בעולם החסידות | חלק 1, באתר בחדרי חרדים, 25 בספטמבר 2018; משה ויסברג, המחלוקות והפיצולים בחצרות החסידים, באתר בחדרי חרדים, 28 בספטמבר 2018
↑  אלי בן דוד, היסטוריה בעולם היהודי: כ"ק האדמו"רים מבעלזא וסאטמאר נפגשו בטלז סטון, כ"ג שבט תשע"ב, JDN.
↑  אהרן רבינוביץ, האדמו"ר מסאטמר נגד הפגנות הפלג: מי חושב לעשות כאוס כזה?, באתר בחדרי חרדים, 27 במרץ 2017
אבי רבינא, ‏האדמו"ר מסאטמר תוקף את 'בני תורה': "קנאות של שקר", באתר כיכר השבת, 29 באוקטובר 2018
↑  ישראל כהן, ‏הרבי מסאטמר: "אנחנו לא מכירים בהכרזה של טראמפ", באתר כיכר השבת, 10 בדצמבר 2017
↑  משה ויסברג, החסידים בהלם: כך יחתנו בסאטמר בזול, באתר בחדרי חרדים, 13 באוגוסט 2018
| 0 | 1 | 2 |
| --- | --- | --- |
| הקודם: הרב משה טייטלבוים | הרב אהרן טייטלבוים - הרב זלמן לייב טייטלבוים  2006 - נוכחי | הבא: - |
| --- | --- |
בקרת זהויות :  NLI: 987007309521605171  ISNI: 0000 0000 8284 6202  LCCN: n97056931  VcBA: 495/69419  VIAF: 297834330   WorldCat (עם VIAF): 297834330
שירי מונטי פייתון

חבורת מונטי פייתון, אשר הייתה פעילה מסוף שנות ה-60 ועד שנות ה-80, הפיקה סדרת טלוויזיה ומספר סרטים קומיים שכללו מספר רב של שירים אשר נכתבו על ידי חברי הקבוצה. חלק מהשירים נכתבו כחלק ממערכונים של הקרקס המעופף של מונטי פייתון או עבור סצנות מסוימות בסרטיהם. רוב השירים התפרסמו לאחר מכן גם כשירים בפני עצמם והוקלטו במיוחד לאלבומים מוזיקליים. חלק מהשירים אף זכו להצלחה רבה והפכו לשירי פאבים בריטיים ונוגנו באירועים שונים ללא שום קשר למונטי פייתון. חלק מהשירים גם היוו השראה ואף עובדו מחדש למחזמר "ספאמלוט" המתבסס על "מונטי פייתון והגביע הקדוש".
השירים נכתבו על ידי ששת חברי הקבוצה, ובמיוחד התבלט בתחום זה אריק איידל, שכתב והלחין חלק ניכר מהם. בנוסף תרמו לכתיבת השירים ולהלחנתם ניל אינס (שותף ותיק גם בכתיבת מערכונים ב"קרקס המעופף"), ג'ון דו פרז (לחנים) וג'ורג' האריסון (חבר להקת הביטלס).
Always Look on the Bright Side of Life

Always look on the bright side of life ("תמיד תסתכל על הצד החיובי של החיים") הוא המפורסם והפופולרי ביותר של חבורת מונטי פייתון. הוא נכתב במקור לסצנת הסיום של הסרט "בריאן כוכב עליון" (בה שרה את השיר קבוצה של נידונים למוות התלויים על צלבים) ועד מהרה הפך ללהיט בבריטניה ובעולם כולו. השיר הפך פופולרי בעיקר בפאבים ובמשחקי כדורגל בבריטניה והוא מושמע לעיתים קרובות גם בנסיבות אחרות.
השיר נכתב והולחן על ידי אריק איידל, אשר משחק בסרט גם את הדמות הפוצחת בשיר זה. לחן השיר ומילותיו הם פרודיה על שירים אופטימיים יתר על המידה של וולט דיסני מסרטים כמו פינוקיו ומרי פופינס. השימוש במוזיקה נאיבית המלווה בשריקות קלילות יחד עם המילים "תמיד תסתכל על הצד הטוב בחיים" בסיטואציה של נידונים למוות בצליבה הפכו את השיר לאחד השירים הסרקסטיים ביותר שנכתבו.
אחד המקרים המיוחדים ביותר בהם שרו את השיר הזה היה ב-4 במאי 1982, במהלך מלחמת פוקלנד, לאחר שהמשחתת הבריטית אה"מ שפילד (D80) נפגעה מטיל אוויר-ים שנורה ממטוס סופר אטנדר של הזרוע האווירית של הצי הארגנטינאי שגרם לה לנזקים קשים. בשעה שצוות הספינה עמד על הסיפון הבוער וחיכה להצלה הוא פצח בשירה של שיר זה.
The Lumberjack Song (שיר חוטב העצים)

שיר חוטב העצים (The Lumberjack Song) נכתב עבור מערכון בתוכנית הטלוויזיה הקרקס המעופף של מונטי פייתון והופיע גם בסרט "ועכשיו למשהו אחר לגמרי" ובהופעת מונטי פייתון בהוליווד בוול. הוא גם תורגם לגרמנית עבור "מונטי פייתונס פליגנדר צירקוס", תוכנית מיוחדת שצולמה בשפה זו. השיר נכתב על ידי טרי ג'ונס, מייקל פיילין (המגלם את חוטב העצים) ופרד טומלינסון.
השיר הוא פזמון קומי על אדם שמאס בחייו הנוכחיים, ורוצה להיות חוטב עצים גברי וקשוח ביערות קולומביה הבריטית. קודמת לו הפתיחה המקשרת אותו למערכון שקדם לו - "בכלל לא רציתי (להיות חזאי, להשתתף בתוכנית וכו'). תמיד רציתי להיות חוטב עצים!". השיר בנוי בקנון כאשר חוטב העצים מספר על הרגליו כגבר קשוח ומחוספס ולהקה שזמריה לבושים כשוטרים רכובים קנדים שרים אחריו את אותו הבית והפזמון החוזר:
He's a lumberjack and he's okay,
He sleeps all night and he works all day!
תוך כדי השיר הוא מתגלה כבעל נטיות מיניות בלתי צפויות ורצון להיות אישה, בדיוק כמו אביו היקר (בגרסה הטלוויזיונית של השיר הוזכרה אמו ובגרסאות הבאות זה שונה לאביו או דודו).
השיר הפך ללהיט גדול של מונטי פייתון ובוצע פעמים רבות בהופעות שונות של הקבוצה. חבר להקת הביטלס ג'ורג' האריסון, שהיה חבר קרוב של חבורת מונטי פייתון והשתתף בכמה מהפקותיהם, נהג לבצע את השיר בעצמו בסופן של כמה מהופעותיו. בהופעת מחווה שנערכה להאריסון לאחר מותו ביצעו חלק מחברי החבורה, בראשות פיילין, את השיר, כשבין "השוטרים הקנדים" המלווים את השיר נכלל גם השחקן טום הנקס.
כיום השיר מושר לעיתים בהקרנות של הסרט מופע הקולנוע של רוקי, לאחר השיר "Sweet Transvestite".
שיר הפילוסופים

"שיר הפילוסופים של הברוסים" (Bruces' Philosophers Song) או "שיר הברוסים" (Bruces' Song), הקרוי גם "שיר הפילוסופים" (The Philosophers Song), מכיוון שגיבורי המערכון "ברוסים" הם אלו ששרים אותו (אף על פי שהוא איננו מופיע במערכון המקורי ונכתב במיוחד בשביל ההופעות החיות של הפייתונים). השיר מציג דמויות של פילוסופים מוכרים דוגמת אפלטון, ניטשה, הגל ועוד - כשיכורים חסרי תקנה. במהלך השיר הפייתונים משבשים את ציטוטו המוכר של רנה דקארט "אני חושב משמע אני קיים" ל-"אני שותה משמע אני קיים", ואת הביטוי הנפוץ באנגלית "drink you under the table", שמשמעו לנצח בתחרות שתייה ל-"think you under the table".
נעימת הפתיחה של הקרקס המעופף

מונטי פייתון מזוהים מאוד עם נעימת הפתיחה המפורסמת של "הקרקס המעופף". המנגינה היא "מארש פעמון החירות" מאת המלחין האמריקאי ג'ון פיליפ סוזה.
התוכנית החלה לרוב בקטע קצר מאוד (של כמה שניות) בו מופיע מייקל פאלין בדמות של נווד מזוקן / חסר בית המכריז "It's" (זהו ה...) שאף קיבל את השם "האיש האומר 'it's'". מיד אחר כך מתחילה נעימת הפתיחה בסגנון מארש ומופיע כיתוב "הקרקס המעופף של מונטי פייתון" המשלים את המילה "it's". המוזיקה לוותה תמיד באנימציות היתוליות של טרי גיליאם אשר בסופה נשמע קול נפיחה ורגל יחפה (מתוך ציור של הצייר האיטלקי אניולו ברונזינו) מועכת את הכיתוב.
Monty Python Sings

בסה"כ הוציאה החבורה יותר מ-15 אלבומים שכללו ברובם הקלטות מערכונים, הופעות חיות ופסקולים של סרטי העלילה. אחד האלבומים המצליחים ביותר, שכלל אך ורק שירים, חלקם בעיבוד מחודש ואחד מהם (Oliver Cromwell) נכתב במיוחד עבור האלבום, הוא "Monty Python Sings" שיצא בשנת 1989. האלבום כולל 25 שירים נבחרים מתוך "הקרקס המעופף", וסרטי הקולנוע מונטי פייתון והגביע הקדוש, בריאן כוכב עליון וטעם החיים.
Monty Python Sings > רשימת הרצועות באלבום

"Always look on the bright side of life" (תמיד הסתכל על הצד הטוב של החיים) - מתוך הסרט "בריאן כוכב עליון"
"Sit on my Face" (שבי לי על הפנים) - שיר על מין אוראלי
"The Lumberjack Song" (שיר חוטב העצים) - מתוך הקרקס המעופף והסרט "ועכשיו למשהו שונה לגמרי"
"Penis Song" (שיר הפין) - מתוך "טעם החיים".
"Oliver Cromwell Song" שיר על אוליבר קרומוול שנכתב במיוחד לאלבום זה.
"Money Song" - מתוך "הקרקס המעופף"
"Accountancy Shanty" - מתוך סרט קצר באותו שם שמקדים את הסרט "טעם החיים".
"Finland"
"Medical Love Song" - מתוך "Monty Python's Contractual Obligation Album"
"I'm so Worried" - מתוך "הקרקס המעופף" ו-"Monty Python's Contractual Obligation Album"
"Every Sperm is Sacred" - מתוך "טעם החיים". שיר סאטירי על מדיניות אי-מניעת-הריון בנצרות הקתולית.
"Never be Rude to an Arab" - מתוך "הקרקס המעופף"
"I Like Chinese" - מתוך "Monty Python's Contractual Obligation Album"
"Eric the Half a Bee" - מתוך "Monty Python's Contractual Obligation Album"
"Brian Song" - שיר הפתיחה של הסרט "בריאן כוכב עליון" בביצועה של סוניה ג'ונס. השיר נכתב בסגנון שירי ג'יימס בונד של שירלי בייסי.
"Bruces' Philosophers Song" (Bruces' Song)" - שיר על פילוסופים יוונים וגרמנים שנכתב להופעה חיה והוא מתבסס על מערכון מ"הקרקס המעופף"
"Monty Python's The Meaning of Life" - שיר הנושא של הסרט "טעם החיים".
"Knight of the Round Table" - מתוך הסרט "מונטי פייתון והגביע הקדוש"
"All Things Dull and Ugly" - פרודיה סאטירית על שיר דתי בשם "All things bright and beautiful"
"Decomposing Composers" - מתוך "Monty Python's Contractual Obligation Album"
"Henry Kissinger" - שיר על הנרי קיסינג'ר מתוך "Monty Python's Contractual Obligation Album"
"I've Got Two Legs" - שיר בביצוע טרי גיליאם מתוך ההופעה החיה בהוליווד
"Christmas in Heaven" - שיר הסיום של "טעם החיים"
"Galaxy Song"- מתוך הסרט "טעם החיים"
"Spam Song" - שיר מתוך מערכון ה"ספאם" (בשר משומר שניתן בצבא הבריטי - לוף) שהופיע ב"קרקס המעופף". המושג SPAM בהקשר של דוא"ל זבל נולד ממערכון זה.
הערות שוליים

↑  Always Look On The Bright Side Of Life
| מונטי פייתון |
| --- | --- | --- |
| אריק איידל • טרי ג'ונס ‏(1942-2020)‏ • טרי גיליאם • מייקל פיילין • גרהאם צ'אפמן ‏(1941-1989)‏ • ג'ון קליז | אריק איידל • טרי ג'ונס ‏(1942-2020)‏ • טרי גיליאם • מייקל פיילין • גרהאם צ'אפמן ‏(1941-1989)‏ • ג'ון קליז |  |
| טלוויזיה | הקרקס המעופף ‏(1969-1974)‏ • מערכונים עיקריים • המזלג המלוכלך ‏(1969)‏ • התוכי המת ‏(1969)‏ • המשרד להליכות מטופשות ‏(1970)‏ • שיר חוטב העצים ‏(1969)‏ |  |
| קולנוע | ועכשיו למשהו שונה לגמרי ‏(1971)‏ • הגביע הקדוש ‏(1975)‏ • בריאן כוכב עליון ‏(1979)‏ • הופעה חיה בהוליווד בוול ‏(1982)‏ • טעם החיים ‏(1983)‏ |  |
| שונות | שירים • ספאמלוט ‏(2004)‏ • דמויות • מחוות |  |
| --- | --- |
בקרת זהויות :  MusicBrainz release group: 58be1496-a075-30d7-8601-0f3ffb827689 
מייקל פאלין וקוני בות' במערכון
רוצחים מלידה

| --- | --- |

כרזת הסרט
 בימוי:  אוליבר סטון 
 הופק בידי:  דון מרפי וקלייטון טאונסנד
 תסריט:  אוליבר סטון קוונטין טרנטינו ריצ'רד קוטווסקי
 עריכה:  בריאן ברדן 
 שחקנים ראשיים:  ג'ולייט לואיס וודי הארלסון רוברט דאוני ג'וניור טום סייזמור טומי לי ג'ונס
 מוזיקה:  לאונרד כהן ברנט ראזנור
 צילום:  רוברט ריצ'רדסון 
 מדינה:  ארצות הברית 
 חברת הפקה:  Regency Enterprises, האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  26 באוגוסט 1994
 משך הקרנה:  118 דקות (הסרט הרגיל) 121 (גרסת הבמאי)
 שפת הסרט:  אנגלית 
 סוגה:  סרט פשע, סרט דרמה, מלודרמה, סאטירה, סרט אונס ונקמה, סרט כלא, סרט בלשי, סרט פעולה 
 מקום התרחשות:  אריזונה, ניו מקסיקו 
 תקופת התרחשות:  שנות ה-90 של המאה ה-20 
 תקציב:  34,000,000‏$
 הכנסות:  110,615,296‏$
 הכנסות באתר מוג'ו:   naturalbornkillers
 פרסים:  מועמד לגלובוס הזהב וזכה פעמיים
 דף הסרט ב־IMDb
 
רוצחים מלידה (באנגלית: Natural Born Killers) הוא סרט קולנוע פשע אמריקאי משנת 1994, בבימויו של אוליבר סטון, על פי עלילה שנכתבה במקור על ידי קוונטין טרנטינו, בכיכובם של ג'ולייט לואיס, וודי הארלסון, רוברט דאוני ג'וניור, טום סייזמור וטומי לי ג'ונס.